Cinci state membre acuză UE că a distribuit preferențial vaccinul anti-Covid. Cât doze a primit România.
Frans Timmermans spune că s-au făcut greșeli în stategia de vaccinare. Cinci state membre acuză UE că a distribuit preferențial dozele de vaccin. România a primit 4,3% din cele 1,4 miliarde de doze de vaccin contractate de UE.
Frans Timmermans, vicepreşedintele Comisiei Europene, admite că s-au făcut greşeli în strategia de achiziţie a vaccinurilor. Asta deşi Uniunea Europeană a contractat peste 1,4 miliarde de doze de vaccin pentru cei 450 de milioane de oameni."Este adevărat că s-au făcut greşeli în comandarea vaccinurilor la Bruxelles şi în statele membre. Sunt gata să fac un bilanţ la sfârşitul pandemiei, când vom putea vedea ce am făcut greşit şi ce am făcut corect", a spus Frans Timmermans.Nu doar cu achiziția sunt probleme, ci şi cu distribuirea vaccinului. Austria, Bulgaria, Letonia, Slovenia, Cehia și Croația au acuzat Uniunea Europeană că a distribuit în mod nedrept şi inegal dozele de vaccin. Din totalul de 1,4 miliarde de doze de vaccin contractate, România primeşte 4,3%.